Arkivsak-dok. 49 - 16 

Saksbehandler: Buster Skjødt

Behandles av: Møtedato:

Sandnes Eiendomsselskap KF 26.04.2016

**Kostnadsoverslag 0 (K0) prosjektnr. 30032, Rehabilitering Skoler**

**Bakgrunn for saken:**

I Bystyrets behandling av økonomiplan 2016-2019 ble det vedtatt å avsette 10 mill. kr årlig til rehabilitering av skoler i Sandnes. Det er kun gjort detaljert prioritering av tiltak for budsjettet 2016.

|  |  |  |  |  |  |
| --- | --- | --- | --- | --- | --- |
| **PROSJEKT** | **Prosjekt****Skoler** | **2016** | **2017** | **2018** | **2019** |
| 30032 |  | 10 000 |  10 000 |  10 000 |  10 000 |
|

|  |
| --- |
| 3003201 |

 | Austrått skole | 600 |  |  |  |
| 3003202 | Kyrkjevollen skole | 250 |  |  |  |
| 3003203 | Lura skole | 500 |  |  |  |
| 3003204 | Malmheim skole | 1000 |  |  |  |
| 3003205 | Maudland skole | 2500 |  |  |  |
| 3003206 | Sandved skole | 700 |  |  |  |
| 3003207 | Smeaheia skole | 150 |  |  |  |
| 3003208 | Stangeland skole | 1500 |  |  |  |
| 3003209 | Trones skole sør | 2000 |  |  |  |
| 3003210 | Sørbø skole | 400 |  |  |  |
| 3003211 | Hommersåk skole | 400 |  |  |  |

Prosjektet 30032 Rehabilitering skoler er delt inn i underprosjekter. Hvert underprosjekt har fått egne prosjektnummer, men det rapporteres kun på hovedprosjektet hvor bevilgningen ligger.

**SAKSOPPLYSNINGER**

Bakgrunn

Skolene i Sandnes kommune har over lengre tid hatt redusert vedlikehold hvor kun det nødvendige har blitt tatt. Ut i fra et økende behov for vedlikeholds tiltak ble det søkt om midler i økonomiplanen.

Historikk

Det er på grunnlag av utarbeidet tilstandsbefaring og kartlegging av skole byggene i 2014 som danner grunnlag for vedlikeholdsbehovet.

Prosjektet 30032 «Rehabilitering skoler» ble godkjent for 2016 i politisk behandling og det er

lagt inn midler frem til 2019 i økonomiplanen.

Konsept

Det er satt opp en prioriteringsliste for prosjektene i 2016 hvor det er laget underprosjekter med fordeling av midler.

Prosjektene:

1. Austrått skole

Det er behov for å skifte ut vinduene i fasaden mot sør.

1. Kyrkjevollen skole

Utskifting av resterende vinduer på fasade mot vest som ikke ble tatt med i sist oppgradering av skolen.

1. Lura skole

Oppgradering av skolekjøkken

1. Malmheim skole

Oppgradering av gymsal hvor gulvet ble utskiftet i 2015 til sportsgulv.

1. Maudland skole

Utskifting av vinduer og ytterdører på hovedbygget.

1. Sandved skole

Det er behov for å oppgradere gulvene i underetasjen i hovedbygget til et luftende belegg samt ny drenering ut mot lekeområdet.

1. Smeaheia skole

Utbedring av fasade på modulbygget

1. Stangeland skole

Utskifting av vinduer i 54-bygget samt behov for utskifting av vinduer i mellombygget.

1. Trones skole

Det er behov for å utbedre fasaden i forbindelse med utsprengninger i fasaden samt nytt tak over personalrom og oppgradering av personalrom.

1. Sørbø skole

Renovering av fasade mot Nord-Øst.

1. Hommersåk skole

Utskifting av deler av tak.

Det er startet opp forberedelser og prosjektering av prosjektene.

Anskaffelsen

Anskaffelsene omfattes av Lov om offentlige anskaffelser og utarbeidelse av anbudspapirer tas i samarbeid med rådgiver anskaffelser. Rådgivende konsulentbistad er engasjert via rammeavtale for å bistå utarbeidelse av konkurransegrunnlag for minikonkurranser mellom rammeavtale på bygningsfag og for anbudskonkurranse som skal lyses ut på Doffin. I denne konkurransen (for arbeider på Maudland skole) anbefales det å benytte byggherrestyrt entreprise, generalentreprise. For arbeidene som skal utføres via rammeavtale og via minikonkurranser, anbefales det også at det utarbeides detaljprosjektert beskrivelse av arbeidene i byggherreregi mens noen av arbeidene kan bestilles kun ved bruk av overordnet beskrivelse.

|  |  |  |  |  |
| --- | --- | --- | --- | --- |
| **PROSJEKT** | **Prosjekt****Skoler** | **KALKYLE** | **Anskaffelse** | **Omdisponering** |
| 30032 |  |  |  |   |
|

|  |
| --- |
| 3003201 |

 | Austrått skole | 1170 | Mini konkurranse mellom rammeavtaler | 270 fra Malmheim skole |
| 3003202 | Kyrkjevollen skole | 0 |  | Utgår |
| 3003203 | Lura skole | 650 | Intern utfører | 50 fra Kyrkjevollen skole + 100 fra Malmheim skole |
| 3003204 | Malmheim skole | 80 | Rammeavtale | Kun minimum. Må ses i sammenheng med prosjekt 3002900 som har oppstart i 2017 |
| 3003205 | Maudland skole | 2700 | Doffin | 200 fra Kyrkjevollen |
| 3003206 | Sandved skole | 1000 | Rammeavtaler | 300 fra Malmheim |
| 3003207 | Smeaheia skole | 150 | Intern utfører |  |
| 3003208 | Stangeland skole | 1750 | Mini konkurranse mellom rammeavtaler | 250 fra Malmheim |
| 3003209 | Trones skole sør | 2000 | Rammeavtaler |  |
| 3003210 | Sørbø skole | 400 | Rammeavtale |  |
| 3003211 | Hommersåk skole | 100 | Rammeavtale |  |

Omdisponeringer:

På grunn av tildelte midler er det vurdert til at prosjektet på Kyrkjevollen utgår i 2016 og midlene ønskes omdisponert til Maudland skole og Lura skole.

På grunn av stort byggeprosjekt i 2017 så gjennomføres kun minimal investering i gymsalen på Malmheim skole og resterende beløper ønskes omdisponert til Austrått skole, Lura skole, Sandved Skole og Stangeland Skole.

Fremdrift

På bakgrunn av beskrivelser/prosjektering planlegges utlysning av prosjektene som skal legges på Doffin i løpet av april måned og resterende prosjekter i løpet av mai måned.

Ferdigstillelse forventes 3. kvartal 2016.

**Forslag til vedtak:**

1. Kostnadsoverslag (K0) for overnevnte prosjekter godkjennes med en kostnadsramme på 10 mill. kr.
2. Detaljprosjektering ferdigstilles i de prosjektene det er behov.
3. Anbudskonkurranse og mini konkurranser igangsettes.
4. Saken sendes til rådmannen for orientering grunnet omdisponering mellom underprosjekter.

Sandnes Eiendomsselskap KF, 19.04.2016

Torbjørn Sterri

Daglig leder